Coordenadas: 17°20′N 62°45′O﻿ / ﻿17.333, -62.750

**Saint Kitts e Nevis** (Escoitari/-ˈkɪts ... ˈniːvɪs/) (en inglés: *Saint Kitts and Nevis*) é un país do Caribe, constituído polas illas de Saint Kitts, ou *Saint Christopher*, e Nevis. Os territorios veciños máis próximos son as Antillas Holandesas no noroeste, Antiga e Barbuda polo leste e sueste, e Saint-Barthélemy, unha dependencia de Guadalupe, no norte. É o estado soberano máis pequeno no hemisferio occidental, tanto en  superficie como en  poboación. O país é un reino da Commonwealth, con Carlos III do Reino Unido como rei e xefe do Estado.

A súa capital é Basseterre na illa máis grande de Saint Kitts. A pequena illa de Nevis está aproximadamente a 3 km. ao sueste a través dunha canle pouco profunda chamada The Narrows.

A dependencia británica de Anguila tamén foi parte desta unión, que entón era coñecida colectivamente como Saint Christopher-Nevis-Anguila, así a todo optou por apartarse da unión e segue sendo un Territorio Británico de Ultramar. Ao norte-noroeste atópanse as illas de San Eustaquio, Saba, Saint-Barthélemy,  Saint-Martin / Sint Maarten e Anguila. Ao leste e ao nordés atópanse Antiga e Barbuda, e ao sueste a pequena illa deshabitada de Redonda (parte de Antiga e Barbuda) e a illa de Montserrat.

Saint Kitts e Nevis foron as primeiras illas do Caribe en colonizarse polos europeos. Saint Kitts foi o fogar das primeiras colonias británicas e francesas do Caribe, e así foi tamén chamada "A Colonia Nai das Indias Occidentais". []

Historia
--------

*Artigo principal**:* Historia de Saint Kitts e Nevis.
Saint Kittts, ou San Cristovo, era orixinalmente chamada *Liamuiga* polos indíxenas que a habitaban. Nevis era orixinalmente chamada *Oualie*, "terra das augas belas". Cristovo Colón avistou Nevis o 1493.

As illas tornáronse colonias do Reino Unido no 1624. Nevis foi colonizada no 1628 con colonos orixinarios de Saint Kitts. A pesar de separadas por apenas 3 km de auga, as dúas illas foron colonias separadas ata o final do século XIX, cando foron unidas entre si e a Anguila.

San Cristovo, Nevis e Anguila, tornáronse un Estado en conxunto, con autonomía interna completa en 1967. Anguilla rebelouse e foi permitida súa separación en 1971. San Cristovo e Nevis conseguiron a súa independencia en 1983. En agosto do 1998, celebrouse un referendo de autodeterminación en Nevis, os votos favorables á secesión non chegaron aos dous terzos requiridos pola constitución. En setembro do mesmo ano, o furacán Georges causou aproximadamente 445 millóns de dólares en danos, e limitou o crecemento do PIB para aquel ano.

Política
--------

*Artigo principal**:* Política de Saint Kitts e Nevis.
Como a maior parte dos países que integran a Mancomunidade Británica de Nacións, o xefe de Estado das illas segue sendo o monarca británico, o cal elixe un Gobernador Xeral residente para que lle represente nos asuntos locais. Desde o 1 de xaneiro de 1996 o Gobernador Xeral das illas é Cuthbert Montraville Sebastian. O xefe de goberno é o Primeiro Ministro Denzil Douglas, que é tamén líder do partido que ten a maioría no parlamento.

O Parlamento unicameral (*National Assembly*, Asemblea Nacional) ten 14 membros, sendo 11 elixidos directamente pola poboación (3 da illa de Nevis) e 3 senadores, que son indicados polo Gobernador Xeral.

O país forma parte do Caricom e da Organización dos Países do Caribe-Leste (OECS).

Subdivisións
------------

*Artigo principal**:* Subdivisións de Saint Kitts e Nevis.
Hai 14 subdivisións ou parroquias nas dúas illas:

San Cristovo (Saint Kitts)
Christ Church Nichola Town -
Saint Anne Sandy Point -
Saint George Baseterre -
Saint John Capisterre -
Saint Mary Cayon -
Saint Paul Capisterre -
Saint Peter Baseterre -
Saint Thomas Middle Island -
Trinity Palmetto Point.

Nevis
Saint George Gingerland -
Saint James Windward -
Saint John Figtree -
Saint Paul Charlestown -
Saint Thomas Lowland -


| Parroquias | Capital | Poboación | Superficie (km2) | Poboación densidade por km2 | Illa |
| --- | --- | --- | --- | --- | --- |
| Christ Church Nichola Town | Nichola Town | 1,922 | 18 | 107 | Saint Kitts |
| Saint Anne Sandy Point | Sandy Point Town | 2,626 | 13 | 202 | Saint Kitts |
| Saint George Basseterre | Basseterre | 12,635 | 29 | 436 | Saint Kitts |
| Saint John Capisterre | Dieppe Bay Town | 2,962 | 25 | 118 | Saint Kitts |
| Saint Mary Cayon | Cayon | 3,435 | 15 | 229 | Saint Kitts |
| Saint Paul Capisterre | Saint Paul Capisterre | 2,432 | 14 | 174 | Saint Kitts |
| Saint Peter Basseterre | Monkey Hill | 4,670 | 21 | 222 | Saint Kitts |
| Saint Thomas Middle Island | Middle Island | 2,535 | 25 | 101.4 | Saint Kitts |
| Trinity Palmetto Point | Trinity | 1,701 | 16 | 106 | Saint Kitts |
| Saint George Gingerland | Market Shop | 2,496 | 18 | 139 | Nevis |
| Saint James Windward | Newcastle | 2,038 | 32 | 64 | Nevis |
| Saint John Figtree | Figtree | 3,827 | 22 | 174 | Nevis |
| Saint Paul Charlestown | Charlestown | 1,847 | 4 | 462 | Nevis |
| Saint Thomas Lowland | Cotton Ground | 2,069 | 18 | 115 | Nevis |

Xeografía
---------

*Artigo principal: Xeografía de Saint Kitts e Nevis*

Mapa do país.
Nevis vista desde Saint Kitts
O país está formado por dúas illas antillanas principais, Saint Kitts e Nevis, separadas por unha distancia de 3 km. polo estreito de The Narrows. Ambas son de orixe volcánica, con grandes picos centrais cubertos de selva tropical. A maioría da poboación vive ao longo das zonas costeiras máis planas. St Kitts contén varias cadeas montañosas (a North West Range, Central Range e South-West Range) no seu centro, onde está o pico máis alto do país, o Monte Liamuiga con 1156 m.. Ao longo da costa leste pódense atopar os outeiros Canadá e Conaree. A terra estreitase considerablemente no sueste, formando unha península moito máis plana que contén a maior masa de auga, a Great Salt Pond. Ao sueste, en The Narrows, atópase a pequena illa de Booby Island. Son numerosos os ríos que descenden das montañas de ambas illas, que proporcionan auga doce á poboación local. Nevis, a máis pequena das dúas illas principais e de forma aproximadamente circular, está dominada polo Nevis Peak 985 m.

O clima das illas é tropical húmido cunha media de 26,7 graos durante todo o ano.

É o país máis pequeno de América.

Economía
--------

*Artigo principal: Economía de Saint Kitts e Nevis*

O turismo e as finanzas internacionais son a fonte principal de ingresos para a súa poboación.

San Cristovo e Nevis é membro da Comunidade do Caribe (Caricom). A Suprema Corte do Caribe Oriental encárgase dos seus asuntos xudiciais e a súa moeda é o dólar do Caribe Oriental.

Demografía
----------

*Artigo principal**:* Demografía de Saint Kitts e Nevis.
A poboación das illas está composta na súa maioría por negros descendentes dos escravos traídos da África Occidental.

A maioría da poboación é cristiá, principalmente anglicanos, aínda que tamén existen outras confesións protestantes e a igrexa católica.

O inglés é o principal idioma, aínda que tamén se fala o *patois*.

Notas
-----

1. ↑  Saint Kitts e Nevis - Informe do Fundo Monetario Internacional (en inglés)
2. ↑  "Listaxe de países participantes en Rio2016, ordenados por continente" (PDF). *Portal das Palabras*. Consultado o 16 de agosto de 2016.
3. ↑  "CIA World Factbook- St Kitts e Nevis". Arquivado dende o orixinal o 13 de febreiro de 2016. Consultado o 10 de xullo de 2019.
4. ↑  "CIA World Factbook-St Kitts e Nevis". Arquivado dende o orixinal o 13 de febreiro de 2016. Consultado o 10 de xullo de 2019.
5. ↑  "Enclopedia Britannica - St Kitts e Nevis". Consultado o 10 de xullo de 2019.
6. ↑  "CIA World Factbook- St Kitts and Nevis". Arquivado dende o orixinal o 13 de febreiro de 2016. Consultado o 10 de xullo de 2019.
7. ↑  "CIA World Factbook- St Kitts e Nevis". Arquivado dende o orixinal o 13 de febreiro de 2016. Consultado o 10 de xullo de 2019.
8. ↑  "CIA World Factbook-St Kitts e Nevis". Arquivado dende o orixinal o 13 de febreiro de 2016. Consultado o 10 de xullo de 2019.
9. 1 2  "Enclopedia Britannica – St Kitts and Nevis". Consultado o 10 de xullo de 2019.
10. 1 2 3  "CIA World Factbook- St Kitts and Nevis". *www.cia.gov*. Consultado o 10 de xullo de 2019.

| * v
* c
* e
Países e dependencias do Caribe |
| --- |
| Estados soberanos | 
* Antiga e Barbuda
* Bahamas
* Barbados
* Cuba
* Dominica
* Granada
* Haití
* República Dominicana
* Saint Kitts e Nevis
* San Vicente e as Granadinas
* Santa Lucía
* Trinidad e Tobago
* Xamaica

 |
| Dependencias | 

|  |  |
| --- | --- |
| Estados Unidos | 
* Illas Virxes Estadounidenses
* Porto Rico

 |
| Francia | 
* Guadalupe
* Martinica
* Saint-Barthélemy
* San Martiño

 |
| Países Baixos | 
* Aruba
* Bonaire
* Curaçao
* Saba
* San Eustaquio
* Sint Maarten

 |
| Reino Unido | 
* Anguila
* Illas Caimán
* Illas Virxes Británicas
* Montserrat
* Turks e Caicos

 |

 |

| * v
* c
* e
Países e dependencias de América |
| --- |
| Estados soberanos | 
* Antiga e Barbuda
* Arxentina
* Bahamas
* Barbados
* Belize
* Bolivia
* Brasil
* Canadá
* Chile
* Colombia
* Costa Rica
* Cuba
* Dominica
* Ecuador
* Estados Unidos
* Granada
* Guatemala
* Güiana
* Haití
* Honduras
* México
* Nicaragua
* O Salvador
* Panamá
* Paraguai
* Perú
* República Dominicana
* Saint Kitts e Nevis
* San Vicente e as Granadinas
* Santa Lucía
* Suriname
* Trinidad e Tobago
* Uruguai
* Venezuela
* Xamaica

 |
| Territorios dependentes | 

|  |  |
| --- | --- |
| Dinamarca | 
* Groenlandia

 |
| Estados Unidos | 
* Illa de Navassa
* Illas Virxes Estadounidenses
* Porto Rico

 |
| Francia | 
* Guadalupe
* Güiana Francesa
* Illa Clipperton
* Martinica
* Saint-Barthélemy
* San Martiño
* Saint-Pierre-et-Miquelon

 |
| Países Baixos | 
* Antillas Neerlandesas
* Aruba
* Bonaire
* Curaçao
* Saba
* San Eustaquio
* Sint Maarten

 |
| Reino Unido | 
* Anguila
* Bermudas
* Illas Caimán
* Illas Malvinas
* Illas Virxes Británicas
* Montserrat
* Turks e Caicos
* Illas Xeorxia do Sur e Sandwich do Sur

 |

 |

|  |  |
| --- | --- |
| Control de autoridades | 
* Wd: Q763
* WorldCat
* VIAF: 141898513
* BNF: 15334078w
* BRE: 3656441
* EBID: ID
* FAST: 1211574
* GEC: 0057838
* GeoNames: 3575174
* GeoNLP: SCBQqt
* GND: 4118251-0
* LCCN: n81008539
* MusicBrainz: ID
* NDL: 00927039
* NKC: ge1069335
* OSM: 536899
* SUDOC: 027622584
* TGN: 7005605

 |

|  |  |
| --- | --- |
| Identificadores taxonómicos | 
* ISC: 108475

 |

|  |  |
| --- | --- |
| Identificadores | 
* MeSH: D019437

 |